கேள்வி: போர்பெக் பாலம் நினைவுச்சின்னம் குறித்து விரிவாக சொல்லுங்கள்.
பதில்: போர்பெக் பாலம்: ஆங்கிலேயர் கட்டிய ஓடைப்பாலம் குறித்த நினைவுச்சின்னம் தமிழ் நாட்டின், சென்னை மாநகரம், மேற்கு சிஐடி நகரில் உள்ள மாநில நெடுஞ்சாலைத் துறையின் பணிமனை வளாகத்தில், தமிழ்நாடு அரசு தொல்லியல் துறையின் பராமரிப்பில் இருந்து வருகிறது. அண்ணாசாலை - சைதாப்பேட்டை ஜோன்ஸ் சாலை சந்திப்பை அடுத்துள்ள எம்.சி. இராஜா விடுதியை ஒட்டி, நந்தனம் கால்நடை மருத்துவ மனைக்கு எதிரே, இந்த நினைவுச்சின்ன வளாகம் அமைந்துள்ளது. அண்ணா சாலையில் யாவரும் காணும் வண்ணம் தமிழ்நாடு அரசு தொல்லியல் துறையின் எனாமல் அறிவிப்புப் பலகை ஒன்றும் அமைக்கப்பட்டுள்ளது. [https://www.newindianexpress.com/cities/chennai/2011/may/19/the-sole-reminder-of-long-lost-bridge-from-yore-254653.html The sole reminder of long-lost bridge from yore] The New Indian Express May 19, 2011 நான்கு மொழிகளில் பொறிக்கப்பட்ட நான்முக பீடம் இரும்பு வலைத்தட்டி அடைப்பினுள்ளே, 26 ச. மீ பரப்பளவில் அமைந்த வளாகத்தின் நடுவே, இந்த நான்முக நினைவு பீடம் நிறுவப்பட்டுள்ளது. நான்முக பீடத்தின் நான்கு புறங்களிலும் ஆங்கிலம், இலத்தீன், பாரசீகம் மற்றும் தமிழ் மொழிகளில் பொறிக்கப்பட்டுள்ள வாசகங்கள் போர்பெக் பாலத்தின் வரலாற்றுப் பின்னணியைத் தெரிவிக்கிறது. [https://www.thehindu.com/news/cities/chennai/in-the-honour-of-a-visionary-engineer/article19784497.ece In the honour of a visionary engineer] D Madhavan The Hindu October 02, 2017சுமார் 239 ஆண்டுகள் கழிந்த பின்னும் இந்த நினைவுச் சின்னம், கருனையுள்ளம்கொண்ட ஓர் ஐரோப்பியர், தனது உயில் வாயிலாக, எழுப்பிய ஓர் ஒடைப்பாலம் குறித்த வரலாற்றைத் தாங்கி நிற்கிறது. [https://timesofindia.indiatimes.com/city/chennai/a-bridge-back-to-chennapattinam/articleshow/56075391.cms A bridge back to Chennapattinam] Yogesh Kabirdoss The Times of India Dec 20, 2016[https://madrasmusings.com/Vol%2024%20No%2013/readers-write.html On the trail of bridges] D.H. Rao. Madras Musings Vol.. XXIV No. 13, October 16-31, 2014
கேள்வி: போர்பெக் பாலம் நினைவுச்சின்னம் - நிரந்தர பாலத்திற்கான தேவை குறித்து விரிவாக சொல்லுங்கள்.
பதில்: அன்றைய மதராஸ் நகரின் முக்கிய சாலையான மவுண்ட்ரோடில் மாம்பலம் ஓடையின் மீது கட்டப்பட்டிருந்த தற்காலிக ஒடைப்பாலம் போக்குவரத்திற்கு ஏற்றதாக இல்லை. 1772 ஆம் ஆண்டில், ஆண்ட்ரூ ரோஸ் என்ற இலவச வணிகர் நிரந்தர "புரூக் அட் மாமெலனில் பாலம்" ("Bridge over the Brook at Mamelon”) கட்டுவதற்கு முன்வந்தார்.
கேள்வி: போர்பெக் பாலம் நினைவுச்சின்னம் - அட்ரியன் போர்பெக் பற்றி விளக்கவும்.
பதில்: அட்ரியன் போர்பெக் செயின்ட் ஜார்ஜ் கோட்டையில் துப்பாக்கி அறை பணிக்குழுவில் பணியாற்றி வந்தார், போர்பெக் மாம்பலம் ஓடையின் மீது ஒரு நிரந்தர பாலம் அமைக்க விரும்பினார். இதற்கான ஓர் உயிலையும் எழுதினார். நல்லிதயம் கொண்ட இந்த ஐரோப்பியர் 1740 ஆம் ஆண்டில், ஊனமுற்றதால், மாதம் 1-14-0 பகோடா பெறும் ஊனமுற்றோர் ஓயவூதிய திட்டத்தின் கீழ் பணியிலிருந்து வெளியேற்றப்பட்டார். பின்னர் அவர் சாமுவேல் ட்ரூட்பேக்குடன் கூட்டு சேர்ந்து ஒரு செல்வ வளமிக்க வணிகரானார் . போர்பெக் பிப்ரவரி 22, 1783 ஆம் ஆண்டு இறந்தார். தான் இறக்கும் முன்னர் பாலம் கட்டுவதற்கான 'விதிமுறைகள்' அடங்கிய உயிலை விட்டுச் சென்றுள்ளார்.போர்பெக் அளித்த உயில்வழிக்கொடையைப் பயன்படுத்தி இந்த ஓடையின் மீது நிரந்தரப் பாலம் கட்டப்பட்டது. வரலாற்று பதிவுகளின்படி, வணிகர் அட்ரின் போர் பெக் இறந்து மூன்று ஆண்டுகளுக்குப் பிறகு, 1786 ஆம் ஆண்டில், அவரது மூன்று செயலாளர்களான - தாமஸ் பெல்லிங், ஜான் டி ஃப்ரைஸ் மற்றும் பீட்டர் போடின் - அவரது உயிலில் குறிப்பிடப்பட்ட தங்கள் எஜமானரின் கடைசி விருப்பத்தை நிறைவேற்றினர். அட்ரியன் போர்பெக்கின் மனிதநேயத்தையும், கொடையுள்ளத்தையும் நினைவுகூரும் வகையில் இந்த பாலத்திற்கு போர்பெக் பாலம் என்று பெயரிடப்பட்டது.
கேள்வி: போர்பெக் பாலம் நினைவுச்சின்னம் - நான்முக தகவல் பீடம் பற்றி விளக்கவும்.
பதில்: இந்தப்பாலம் தற்போது பயன்பாட்டில் இல்லை. இந்தப் பாலத்திற்குப் பதிலாக பெரிய அளவிலான நவீன பாலம் 1970 ஆம் ஆண்டு கட்டப்பட்டு பயன்பாட்டில் இருந்து வருகிறது. ஆனால் இந்த நான்முக தகவல் பீடம் மட்டும் இந்த வரலாற்றுச் செய்தியினை தாங்கி நிற்கிறது. 2003 ஆம் ஆண்டு முதல் இந்த நினைவுச்சின்னம் தமிழநாடு அரசு தொல்லியல் துறையின் பராமரிப்பில் இருந்து வருகிறது.